proxectonos/corpus_dominio_legal_administrativo_tmp huggingface dataset:
DECRETO 63/1999, do 11 de marzo, polo que se declara, en concreto, a utilidade pública e se dispón a urxente ocupación dos bens e dereitos afectados pola obra proxecto de trazado de Cruz da Cancela-Lourenzá. Clave: N/LU/91.19.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 23/03/1999

Con data do 19 de xaneiro do 1999, o director xeral de Obras Públicas, por delegación do conselleiro de Política Territorial, Obras Públicas e Vivenda aprobou o proxecto de trazado de Cruz da Cancela-Lourenzá. Clave: N/LU/91.19.
Os bens e dereitos nos que se concreta a declaración de urxente ocupación aparecen recollidos e valorados no citado proxecto.
A competencia para efectua-la declaración de urxente ocupación tena atribuída a Xunta de Galicia en virtude do artigo 2 do Decreto 156/1982, do 15 de
decembro, sobre asunción de transferencias en materia de estradas e a súa asignación á Consellería de Política Territorial, Obras Públicas e Vivenda, considerándose xustificada na referida declaración pola súa incidencia na seguridade vial.
En virtude de todo o exposto e en aplicación do artigo 28.2º do Estatuto de autonomía de Galicia e dos artigos 10 e 52 da Lei de expropiación forzosa, en relación con previsto no artigo 8 da Lei 25/1988, do 29 de xullo, por proposta do conselleiro de Política Territorial, Obras Públicas e Vivenda e logo de deliberación do Consello da Xunta de Galicia na súa reunión do día once de marzo de mil novecentos noventa e nove,
DISPOÑO:
Artigo único.-Declara-la utilidade pública e a urxente ocupación dos bens e dereitos necesarios e que se concretan no expediente administrativo instruído para efectos de expropiación no proxecto de trazado de Cruz da Cancela-Lourenzá. Clave: N/LU/91.19.
Santiago de Compostela, once de marzo de mil novecentos noventa e nove.
Manuel Fraga Iribarne
Presidente
José Cuíña Crespo
Conselleiro de Política Territorial, Obras Públicas
e Vivenda
ORDE do 11 de febreiro de 1999 pola que se fai pública a relación dos postos de traballo das sedes da Inspección na Comunidade Autónoma de Galicia.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 22/03/1999

A Orde do 8 de outubro de 1998 (DOG do 10 de novembro), pola que se establecen as sedes da inspección educativa na Comunidade Autónoma de Galicia e se convoca o procedemento de provisión de postos vacantes nelas, establece no seu artigo primeiro.3. que os postos de traballo de cada unha das sedes citadas se determinarán oportunamente tendo en conta as demandas de atención á función inspectora xeradas polas características educativas singulares de cada sede e de xeito que poida levarse
a cabo unha actuación suficientemente especializada.
Considerando as características de cada unha das sedes da inspección educativa tanto na súa propia entidade poboacional, como na súa condición de referencia obrigada dunha zona de poboación máis ampla, e tendo en conta a relación de postos de traballo da inspección educativa na Comunidade Autónoma de Galicia, cómpre facer unha redistribución dos efectivos da inspección educativa tentando, na medida do posible, equilibra-las necesidades derivadas de cada unha das sedes, coa necesaria dependencia da inspección respecto ás delegacións provinciais e co número de inspectores que integran os servicios provinciais de inspección.
Na súa virtude, esta consellería,
DISPÓN:
Primeiro: publicar no anexo I desta orde os postos de inspectores en cada unha das sedes da inspección educativa.
Segundo: tódalas vacantes que figuran no anexo I poderán ser obxecto de concurso de traslados, así como os resultados que puidesen producirse no proceso de resolución do concurso, conforme o disposto na orde de convocatoria.
Santiago de Compostela, 11 de febreiro de 1999.
Celso Currás Fernández
Conselleiro de Educación e Ordenación
Universitaria
ANEXO I
Sedes
A Coruña
Santiago
Ferrol
Lugo
Ourense
Pontevedra
Vigo
Postos
23
6
3
15
15
18
10
Ocupados
25
0
0
11
14
19
3
Vacantes
0
6
3
4
1
0
7
CORRECCIÓN de erros.-Decreto 35/1999, do 11 de febreiro, polo que se establecen as tarifas dos servicios sanitarios prestados nos centros dependentes do Servicio Galego de Saúde.
CONSELLERÍA DE SANIDADE E SERVICIOS SOCIAIS — III. OUTRAS DISPOSICIÓNS — 22/03/1999

Advertidos erros no texto do citado decreto, publicado no DOG número 36, luns 22 de febreiro de 1999, cómpre face-las seguintes correccións:
Na páxina 1.972, no punto C, número 3.4, onde di: «Anxiofluorescenigrafía», debe dicir: «Anxiofluoresceingrafía».
Na páxina 1.975, no punto G, número 1.c, onde di: «o tempo de espera que se computará», debe dicir: «o tempo de espera computarase».
DECRETO 62/1999, do 11 de marzo, polo que se aproba o cambio de titularidade de tres treitos da antiga PO-400 Salvaterra de Miño-Filgueira a prol do Concello de Arbo.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 23/03/1999

O Concello de Arbo solicitou a cesión por parte da Xunta de Galicia dos treitos da antiga PO-400 (Salvaterra de Miño-Filgueira) comprendidos no termo municipal e que quedan fóra do novo trazado da estrada referida logo das obras de mellora e ampliación nela efectuadas.
Conforme o sinalado nos artigos 4 e 5 da Lei de estradas autonómica 4/1994, do 14 de setembro, por proposta do conselleiro de Política Territorial, Obras Públicas e Vivenda e logo de acordo entre as administracións afectadas e logo de deliberación do Con
sello da Xunta de Galicia na súa reunión do día once de marzo de mil novecentos noventa e nove,
DISPOÑO:
Artigo 1º
Apróbase o cambio de titularidade, en favor do Concello de Arbo, dos treitos correspondentes á modificación do trazado da estrada PO-400 (Salvaterra de Miño-Filgueira) que a seguir se relacionan:
Treito 1.-Travesía de Arbo.
A antiga PO-400 discorre nunha lonxitude de 1.554,00 m pola zona urbana de Arbo.
O treito enlaza coa actual PO-400 nos p.k. 17,700 e 19,150.
Treito 2.-Travesía Sela-Barcela.
O antigo treito da PO-400 discorre nunha lonxitude de 3.050,00 m a través dos núcleos de Sela e Barcela.
O treito enlaza coa actual PO-400 nos p.k. 13,508 e 16,165 pola marxe esquerda.
Treito 3.-Pontecarreiros.
Este treito antigo da PO-400 ten unha lonxitude de 420,00 m.
O treito enlaza coa actual PO-400 nos p.k. 17,076 e 17,375 pola marxe esquerda.
Artigo 2º
Corresponderalle ó Concello de Arbo a xestión, mantemento, conservación e explotación das vías cedidas.
Disposición derradeira
O presente decreto entrará en vigor o día seguinte ó da súa publicación no Diario Oficial de Galicia.
Santiago de Compostela, once de marzo de mil novecentos noventa e nove.
Manuel Fraga Iribarne
Presidente
José Cuíña Crespo
Conselleiro de Política Territorial, Obras Públicas
e Vivenda
RESOLUCIÓN do 12 de marzo de 1999 pola que se ordena a publicación do acordo do Consello da Xunta de Galicia, do 11 de marzo de 1999, polo que se modifica a relación de postos de traballo da Consellería de Política Territorial, Obras Públicas e Vivenda.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 23/03/1999

A necesidade de adecua-lo cadro de persoal ás necesidades de funcionamento da unidade de informática do Instituto Galego da Vivenda e Solo para lograr un axeitado desenvolvemento desta, fai necesario modifica-la vixente relación de postos de traballo da Consellería de Política Territorial, Obras Públicas e Vivenda.
En consecuencia, por proposta desta consellería, oídas as organizacións sindicais presentes na Mesa Xeral de Negociación da Comunidade Autónoma de Galicia e a Comisión de Persoal, o Consello da Xunta de Galicia na súa reunión do día once de marzo de mil novecentos noventa e nove, adoptou o seguinte
ACORDO:
1. Modifica-la vixente relación de postos de traballo da Consellería de Política Territorial, Obras Públicas e Vivenda, nos termos que se sinalan no anexo ó presente acordo.
2. Ordena-la publicación da dita modificación no Diario Oficial de Galicia para efectos da súa entrada en vigor a partir do día seguinte a ela.
Visto o acordo adoptado polo Consello da Xunta de Galicia na súa reunión do 11 de marzo de 1999, relativo á modificación da relación de postos de traballo da Consellería de Política Territorial, Obras Públicas e Vivenda, coa finalidade de cumprir este acordo, dispoño que se publique no Diario Oficial de Galicia como anexo a esta resolución.
Santiago de Compostela, 12 de marzo de 1999.
Jaime Pita Varela
Conselleiro da Presidencia e Administración Pública
ANEXO
.CONSELLERÍA DE POLÍTICA TERRITORIAL,
OBRAS PÚBLICAS E VIVENDA
Persoal funcionario
Na relación de postos de traballo da Consellería de Política Territorial, Obras Públicas e Vivenda, publicada no Diario Oficial de Galicia nº 171, do 5 de setembro de 1977, realízanse as seguintes modificacións:
Na páxina 8.689, no centro de destino «UNIDADE INFORMÁTICA»:
-No posto «OT.A02.00.009.15770.005-ANALISTA PROGRAMADOR», na columna «Observacións» suprímese «SEN DOTAR ORZAMENTARIAMENTE».
-No posto «OT.A02.00.009.15770.021-OPERADOR DE ORDENADOR», na columna «Observacións» engádese «SEN DOTAR ORZAMENTARIAMENTE».
Persoal laboral
Na relación de postos de traballo da Consellería de Política Territorial, Obras Públicas e Vivenda, publicada no Diario Oficial de Galicia nº 227, do 27 de novembro de 1995, na páxina 8.717, no centro de destino «ÁREA PROVINCIAL DA CORUÑA», suprímese o posto «OT.A99.10.000.15001.095-XARDINEIRO».
RESOLUCIÓN do 12 de abril de 1999, da Dirección Xeral de Centros e Inspección Educativa, pola que se lle autoriza a ampliación dunha unidade do segundo ciclo de educación infantil ó centro privado concertado San José de Lugo.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 03/05/1999

Examinado o expediente incoado polo centro privado concertado San José de Lugo no que solicita a ampliación dunha unidade do segundo ciclo de educación infantil.
Resultando que o expediente foi tramitado pola Delegación Provincial de Educación e Ordenación Universitaria de Lugo, que o envía cos informes correspondentes.
Vistos a Lei orgánica 1/1990, do 3 de outubro, de ordenación xeral do sistema educativo (BOE do 4), o Real decreto 1004/1991, do 14 de xuño (BOE do 26), a disposición derradeira primeira do Decreto 133/1995, do 10 de maio (DOG do 22), a Orde do 20 de setembro de 1995 (DOG do 15 de decembro), pola que se desenvolve o antedito decreto.
Esta dirección xeral
RESOLVE:
Autorizarlle a ampliación dunha unidade do segundo ciclo de educación infantil ó centro privado que se relaciona no anexo desta resolución, facendo constar que, para a súa posta en funcionamento, a titulación do profesorado deberá axustarse ó establecido no Real decreto 1004/1991.
Santiago de Compostela, 12 de abril de 1999.
Severino Somoza Gómez
Director xeral de Centros e Inspección Educativa
ANEXO
Provincia de Lugo.
Concello: Lugo.
Localidade: Lugo.
Enderezo: r/ Santiago, 2.
Denominación: San José.
Titular: Fundación Educación Católica.
Nivel: educación infantil-2º ciclo.
Unidades de que constaba: 5.
Unidades novas autorizadas: 1.
Total de unidades autorizadas: 6.
Composición resultante:
Centro de educación infantil: 6 unidades.
Centro de educación primaria: 12 unidades.
Centro de educación secundaria: 8 unidades de educación secundaria obrigatoria.
Centro de bacharelato: 8 unidades, coas modalidades de ciencias da natureza e da saúde e humanidades e ciencias sociais.
CORRECCIÓN de erros.-Orde do 1 de setembro de 1998 pola que se establece o número de unidades e os postos de traballo docentes que corresponde prover por funcionarios do corpo de mestres nas escolas de educación infantil, colexios de educación primaria, colexios de educación infantil e primaria, colexios de educación especial, centros públicos integrados e institutos de educación secundaria.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 03/05/1999

Advertidos erros na devandita orde, publicada no DOG nº 177, do venres 11 de setembro de 1998, cómpre face-las oportunas correccións:
-Na páxina 10.158, concello de Muxía, onde di: «colexio de educación infantil e primaria (creación programada), código 150NVP29», debe dicir: «colexio de educación infantil e primaria Virxe da Barca, código 15009676».
-Na páxina 10.190, concello de Muxía, onde di: «instituto de educación secundaria Virxe da Barca, código 15009676», debe dicir: «instituto de educación secundaria de Muxía, código 15027927».
DECRETO 66/1999, do 11 de marzo, polo que se declara de utilidade pública e urxente execución a concentración parcelaria da zona de Librán (Baleira-Lugo).
CONSELLERÍA DE AGRICULTURA, GANDERÍA E POLÍTICA AGROALIMENTARIA — III. OUTRAS DISPOSICIÓNS — 24/03/1999

A parroquia de Librán que pertence ó concello de Baleira, está situada ó nordeste da provincia de
Lugo, resultando afectadas pola concentración parcelaria aproximadamente 1.500 ha.
A dispersión parcelaria que presentan os terreos da dita parroquia, posta de manifesto polos agricultores desta mediante solicitude dirixida ó conselleiro de Agricultura, Gandería e Política Agroalimentaria, motivou un estudio de viabilidade e de valoración das posibilidades que ofrece a zona para incrementa-lo rendemento dos recursos agropecuarios, deducíndose a conveniencia de levar a cabo a concentración parcelaria por razóns de utilidade pública e interese social.
Na súa virtude, por proposta do conselleiro de Agricultura, Gandería e Política Agroalimentaria, formulada conforme o establecido na Lei galega 10/1985, do 14 de agosto, de concentración parcelaria para Galicia logo de deliberación do Consello da Xunta de Galicia, na súa reunión do día once de marzo de mil novecentos noventa e nove,
DISPOÑO:
Artigo 1º.-Declarar de utilidade pública e urxente execución a concentración parcelaria da zona de Librán (Baleira-Lugo).
Artigo 2º.-O perímetro da zona será, en principio, o correspondente á totalidade dos terreos da parroquia de Librán. O referido perímetro quedará en definitiva modificado polas rectificacións, inclusións ou exclusións que se acorden, ó abeiro dos artigos 23 e seguintes da Lei 10/1985, do 14 de agosto, de concentración parcelaria para Galicia.
Artigo 3º.-A esta zona seranlle de aplicación os beneficios económicos programados ou asumidos pola Xunta de Galicia, para mellorar ou moderniza-las explotacións agrarias e, en concreto, os que sinale o artigo 6 da Lei de concentración parcelaria para Galicia.
Artigo 4º.-Os traballos de execución desta concentración parcelaria iniciaranse nun prazo non superior ós 6 meses a partir da publicación deste decreto.
Disposicións derradeiras
Primeira.-Facultarase o conselleiro de Agricultura, Gandería e Política Agroalimentaria para dicta-las disposicións complementarias que requiran a execución deste decreto.
Segunda.-Esta disposición entrará en vigor o día seguinte ó da súa publicación no Diario Oficial de Galicia.
Santiago de Compostela, once de marzo de mil novecentos noventa e nove.
Manuel Fraga Iribarne
Presidente
Cástor Gago Álvarez
Conselleiro de Agricultura, Gandería e Política
Agroalimentaria
DECRETO 65/1999, do 11 de marzo, polo que se declara de utilidade pública e urxente execución a concentración parcelaria da zona de Briallos (Portas-Pontevedra).
CONSELLERÍA DE AGRICULTURA, GANDERÍA E POLÍTICA AGROALIMENTARIA — III. OUTRAS DISPOSICIÓNS — 24/03/1999

A parroquia de Briallos, que pertence ó concello de Portas, está situada ó noroeste da provincia de Pontevedra, resultando afectadas pola concentración parcelaria aproximadamente 350 ha.
A dispersión parcelaria que presentan os terreos da dita parroquia, posta de manifesto polos agricultores desta mediante solicitude dirixida ó conselleiro de Agricultura, Gandería e Política Agroalimentaria, motivou un estudio de viabilidade e de valoración das posibilidades que ofrece a zona para incrementa-lo rendemento dos recursos agropecuarios, deducíndose a conveniencia de levar a cabo
a concentración parcelaria por razóns de utilidade pública e interese social.
Na súa virtude, por proposta do conselleiro de Agricultura, Gandería e Política Agroalimentaria, formulada conforme o establecido na Lei galega 10/1985, do 14 de agosto, de concentración parcelaria para Galicia logo de deliberación do Consello da Xunta de Galicia na súa reunión do día once de marzo de mil novecentos noventa e nove,
DISPOÑO:
Artigo 1º.-Declarar de utilidade pública e urxente execución a concentración parcelaria da zona de Briallos (Portas-Pontevedra).
Artigo 2º.-O perímetro da zona será, en principio, o correspondente á totalidade dos terreos da parroquia de Briallos. O referido perímetro quedará en definitiva modificado polas rectificacións, inclusións ou exclusións que se acorden, ó abeiro dos artigos 23 e seguintes da Lei 10/1985, do 14 de agosto, de concentración parcelaria para Galicia.
Artigo 3º.-A esta zona seranlle de aplicación os beneficios económicos programados ou asumidos pola Xunta de Galicia, para mellorar ou moderniza-las explotacións agrarias e, en concreto, os que sinale o artigo 6 da Lei de concentración parcelaria para Galicia.
Artigo 4º.-Os traballos de execución desta concentración parcelaria iniciaranse nun prazo non superior ós 6 meses a partir da publicación deste decreto.
Disposicións derradeiras
Primeira.-Facultarase o conselleiro de Agricultura, Gandería e Política Agroalimentaria para dicta-las disposicións complementarias que requiran a execución deste decreto.
Segunda.-Esta disposición entrará en vigor o día seguinte ó da súa publicación no Diario Oficial de Galicia.
Santiago de Compostela, once de marzo de mil novecentos noventa e nove.
Manuel Fraga Iribarne
Presidente
Cástor Gago Álvarez
Conselleiro de Agricultura, Gandería e Política
Agroalimentaria
DECRETO 104/1999, do 8 de abril, polo que se modifica parcialmente o Decreto 12/1994, do 20 de xaneiro, polo que se determinan os nomes oficiais dos concellos de: A Pobra do Caramiñal, A Pobra de Brollón e A Pobra de Trives e das parroquias pertencentes ós concellos de: Ames, Melón, Montederramo, Ourense, Paderne de Allariz, Parada de Sil e Pereiro de Aguiar.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 03/05/1999

Mediante o Decreto 12/1994, do 20 de xaneiro (DOG número 23, do 3 de febreiro), determinouse, entre outros, o nome oficial do concello da Pobra de Brollón.
O traballo de campo posterior e a documentación consultada pola Comisión de Toponimia para determina-los nomes oficiais das parroquias e lugares do devandito concello achegaron información que aconsellan revisa-lo nome oficial que no seu día se determinou.
En consecuencia, tendo en conta o dictame da Comisión de Toponimia, emitido na súa sesión do 17 de marzo de 1999, por proposta do conselleiro da Presidencia e Administración Pública e logo de deliberación do Consello da Xunta de Galicia, na súa reunión do día oito de abril de mil novecentos noventa e nove,
DISPOÑO:
Artigo único.-Modifícase o Decreto 12/1994, do 20 de xaneiro, polo que se determinan os nomes oficiais dos concellos de: A Pobra do Caramiñal, A Pobra de Brollón e A Pobra de Trives e das parroquias pertencentes ós concellos de: Ames, Melón, Montederramo, Ourense, Paderne de Allariz, Parada de Sil e Pereiro de Aguiar, no sentido seguinte:
Provincia de Lugo.
Onde di: «Pobra de Brollón, A», debe dicir: «Pobra do Brollón, A».
Disposición adicional
Do establecido no presente decreto darase conta ás autoridades estatais correspondentes para os efectos que cumpran no exercicio das súas funcións.
Disposición derradeira
Este decreto entrará en vigor o día seguinte ó da súa publicación no Diario Oficial de Galicia.
Santiago de Compostela, oito de abril de mil novecentos noventa e nove.
Manuel Fraga Iribarne
Presidente
Jaime Pita Varela
Conselleiro da Presidencia e Administración Pública
DECRETO 111/1999, do 23 de abril, polo que se derroga o Decreto 248/1983, do 15 de decembro, polo que se crea a denominación Productos Galegos de Calidade.
CONSELLERÍA DE AGRICULTURA, GANDERÍA E POLÍTICA AGROALIMENTARIA — I. DISPOSICIÓNS XERAIS — 05/05/1999

Co fin de crear un marco xurídico que permitira a regulamentación de denominacións de calidade para productos alimentarios tradicionais de Galicia, non incluídos no réxime da protección á calidade da Lei 25/1970, do 2 de decembro, do Estatuto da viña, do viño e dos alcohois, dictouse en decembro do ano 1983 o Decreto 248/1983 polo cal se creou a denominación Productos Galegos de Calidade. Ó abeiro desta norma, aprobáronse sete productos gale
gos de calidade: Mexillón de Galicia, Mel de Galicia, Pataca de Galicia, Tenreira Galega e mailos Queixos de Arzúa, O Cebreiro e San Simón.
De conformidade co dereito comunitario e a xurisprudencia do Tribunal de Xustiza das Comunidades, e concretamente, trala entrada en vigor do Regulamento (CEE) nº 2081/1992 do Consello, do 14 de xullo de 1992, dentro da Unión Europea non cabe aprobar denominacións de calidade que teñan como base a orixe ou procedencia xeográfica dos productos o produccións por elas amparados, se non é mediante os procedementos regulados polo devandito regulamento comunitario, relativo ás indicacións xeográficas protexidas (IXP) e as denominacións de orixe (DO) dos productos agrícolas e alimenticios, o cal lles outorga unha protección nun ámbito territorial moito máis amplo que abrangue a tódolos estados membros.
Tódolos productos da Comunidade Autónoma cualificados como productos galegos de calidade, coa salvidade do queixo de San Simón, foron evolucionando cara a algunha desas dúas figuras regulamentadas polo Regulamento nº 2081/1992 arriba citado, de modo que están todos eles recoñecidos, ben como DO ou ben como IXP, e algúns atópanse xa incluídos nos rexistros comunitarios europeos creados para o efecto.
Por todo o cal, e para rematar de acomodar neste punto a nosa lexislación ós principios do dereito comunitario, procede dictar un decreto que derrogue o que se aprobou para crea-la denominación Productos Galegos de Calidade.
Na súa virtude, por proposta do conselleiro de Agricultura, Gandería e Política Agroalimentaria e logo de deliberación do Consello da Xunta de Galicia na súa reunión do día vintetrés de abril de mil novecentos noventa e nove,
DISPOÑO:
Artigo único.-Queda derrogado o Decreto 248/1983, do 15 de decembro, que creou a denominación de Productos Galegos de Calidade, así como cantas disposicións normativas de igual ou inferior rango se dictaran ó abeiro del.
Disposición derradeira
Única.-Esta disposición entrará en vigor o día seguinte ó da súa publicación no Diario Oficial de Galicia.
Santiago de Compostela, vintetrés de abril de mil novecentos noventa e nove.
Manuel Fraga Iribarne
Presidente
Cástor Gago Álvarez
Conselleiro de Agricultura, Gandería e Política
Agroalimentaria
DECRETO 115/1999, do 23 de abril, polo que se declara a urxente ocupación, para efectos de expropiación forzosa, pola Deputación Provincial de Lugo, dos bens e dereitos necesarios para a realización das obras do proxecto 121 POL 96, Pantón, E.P. Seragude-Arribada.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 05/05/1999

A Deputación Provincial de Lugo, en sesión que tivo lugar o día 30 de agosto de 1996, aprobou o proxecto 121 POL 96, Pantón, E.P. Seragude-Arribada e na sesión que tivo lugar o día 27 de abril de 1998 acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable. O dito informe tivo entrada no rexistro xeral da Consellería de Xustiza, Interior e Relacións Laborais o día 12 de marzo de 1999.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, porque as obras de referencia figuran nun Programa de Cooperación Económico Local e os terreos son necesarios para inicia-las obras dentro dos prazos sinalados pola normativa ó respecto.
A competencia para a declaración da urxente ocupación correspóndelle ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día vintetrés de abril de mil novecentos noventa e nove,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, pola Deputación Provincial de Lugo, para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto 121 POL 96, Pantón, E.P. Seragude-Arribada.
Santiago de Compostela, vintetrés de abril de mil novecentos noventa e nove.
Manuel Fraga Iribarne
Presidente
Jesus C. Palmou Lorenzo
Conselleiro de Xustiza, Interior e Relacións Laborais
DECRETO 112/1999, do 23 de abril, polo que se declara a urxente ocupación, para efectos de expropiación forzosa, pola Deputación Provincial de Lugo, dos bens e dereitos necesarios para a realización das obras do proxecto 77 ZAE 98 Navia de Suarna, acondicionamento e mellora da estrada Navia de Suarna-Freixís-Silvouta-Vilaquinte-Donís, p.k. 0,000 ó 9,100.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 05/05/1999

A Deputación Provincial de Lugo, en sesión que tivo lugar o día 20 de novembro de 1998, aprobou o proxecto de 77 ZAE 98, Navia de Suarna, acondicionamento e mellora da estrada Navia de Suarna-Freixís-Silvouta-Vilaquinte-Donís, p.k. 0,000 ó 9,100 e na sesión que tivo lugar o día 30 de novembro de 1998 acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable. O dito informe tivo entrada no rexistro xeral da Consellería de Xustiza, Interior e Relacións Laborais o día 31 de marzo de 1999.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, porque as obras de referencia figuran nun Programa de Cooperación Económico Local e os terreos son necesarios para inicia-las obras dentro dos prazos sinalados pola normativa ó respecto.
A competencia para a declaración da urxente ocupación correspóndelle ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Relacións Laborais e logo de deli
beración do Consello da Xunta de Galicia na súa reunión do día vintetrés de abril de mil novecentos noventa e nove,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, pola Deputación Provincial de Lugo, para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto 77 ZAE 98, Navia de Suarna, acondicionamento e mellora da estrada Navia de Suarna-Freixís-Silvouta-Vilaquinte-Donís, p.k. 0,000 ó 9,100.
Santiago de Compostela, vintetrés de abril de mil novecentos noventa e nove.
Manuel Fraga Iribarne
Presidente
Jesus C. Palmou Lorenzo
Conselleiro de Xustiza, Interior e Relacións Laborais
DECRETO 113/1999, do 23 de abril, polo que se declara a urxente ocupación, para efectos de expropiación forzosa, pola Deputación Provincial da Coruña, dos bens e dereitos necesarios para a realización das obras do proxecto de variante da E.P. 2104 Carral-Meirama, tramo Meirama-As Encrobas, municipio de Cerceda, incluídas no Plan 2000 Estradas da Deputación.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 05/05/1999

A Deputación Provincial da Coruña, en sesión que tivo lugar o dia 13 de novembro de 1997, aprobou o proxecto de Variante da E.P. 2104 Carral-Meirama, tramo Meirama-As Encrobas, municipio de Cerceda, incluídas no Plan 2000 Estradas da Deputación e na mesma sesión acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa. A deputación remitiu a documentación complementaria para a correcta tramitación do expediente con data de entrada no rexistro xeral da Consellería de Xustiza, Interior e Relacións Laborais o día 23 de febreiro de 1999.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable. O dito informe tivo entrada no rexistro xeral da Consellería de Xustiza, Interior e Relacións Laborais o día 30 de marzo de 1999.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, dada a deterioración irreparable da antiga estrada cos conseguintes riscos de accidentes e incomunicación de núcleos.
A competencia para a declaración da urxente ocupación correspóndelle ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día vintetrés de abril de mil novecentos noventa e nove,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, pola Deputación Provincial da Coruña, para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto de Variante da E.P. 2104 Carral-Meirama, tramo Meirama-As Encrobas, municipio de Cerceda, incluídas no Plan 2000 Estradas da Deputación.
Santiago de Compostela, vintetrés de abril de mil novecentos noventa e nove.
Manuel Fraga Iribarne
Presidente
Jesus C. Palmou Lorenzo
Conselleiro de Xustiza, Interior e Relacións Laborais
ORDE do 23 de abril de 1999 pola que se declara de interese galego a Fundación para o Desenvolvemento da Comarca de Verín e se ordena a súa inscrición no Rexistro de Fundacións, sección da Consellería da Presidencia e Administración Pública.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 07/05/1999

Con data do 22 de abril de 1999 publicouse no Diario Oficial de Galicia a orde da Consellería da Presidencia e Administración Pública, do 7 de abril de 1999, pola que se clasifica como mixta a Fundación para o Desenvolvemento da Comarca de Verín adscribíndoa á Consellería da Presidencia e Administración Pública, que terá que exercer plenamente o protectorado sobre ela.
A fundación foi constituída en escritura pública outorgada en Verín, o día 9 de febreiro de 1999, ante o notario Alfonso Castro Lago, co número cento setenta e sete do seu protocolo, por Dositeo Rodríguez Rodríguez, que intervén en representación da Xunta de Galicia.
Esta fundación, ó abeiro do establecido no artigo 5 dos seus estatutos ten por obxecto pór en marcha as accións xenéricas enunciadas no Plan de Desenvolvemento Comarcal, deseñando programas, soli
citando a súa implementación ós organismos correspondentes e animando e incentivando a participación dos sectores e axentes económicos e sociais ós que vai dirixido.
Así mesmo, poderá acometer actuacións, programas, accións e proxectos que contribúan e incidan no desenvolvemento territorial, económico e social da comarca que constitúe o seu ámbito de actuación.
Por todo iso, e en virtude das competencias que me confire o artigo 34.12º da Lei 1/1983, do 22 de febreiro, reguladora da Xunta de Galicia e do seu presidente, e segundo o establecido nos artigos 8 da Lei 7/1983, do 22 de xuño, de réxime das fundacións de interese galego, modificada pola Lei 11/1991, do 8 de novembro, e 32.3º do Decreto 248/1992, do 18 de xuño, polo que se aproba o réxime de organización e funcionamento do protectorado das fundacións de interese galego,
DISPOÑO:
Artigo único.
1. Declarar de interese galego a Fundación para o Desenvolvemento da Comarca de Verín ó cumpriren os seus estatutos as prescricións que para tal efecto sinala a vixente lexislación en materia de fundacións de interese galego.
2. Ordena-la inscrición da Fundación para o Desenvolvemento da Comarca de Verín no Rexistro de Fundacións de Interese Galego, sección da Consellería da Presidencia e Administración Pública, para os efectos constitutivos que sinala la Lei 7/1983, do 22 de xuño, de réxime das fundacións de interese galego, modificada pola Lei 11/1991, do 8 de novembro.
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 23 de abril de 1999.
Jaime Pita Varela
Conselleiro da Presidencia e Administración
Pública
ORDE do 23 de abril de 1999 pola que se declara de interese galego a Fundación para o Desenvolvemento da Comarca de Noia e se ordena a súa inscrición no Rexistro de Fundacións, sección da Consellería da Presidencia e Administración Pública.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 07/05/1999

Con data do 22 de abril de 1999 publicouse no Diario Oficial de Galicia a orde da Consellería da Presidencia e Administración Pública, do 7 de abril de 1999, pola que se clasifica como mixta a Fundación para o Desenvolvemento da Comarca de Noia adscribíndoa á Consellería da Presidencia e Administración Pública, que terá que exercer plenamente o protectorado sobre ela.
A fundación foi constituída en escritura pública outorgada en Noia, o día 3 de febreiro de 1999, ante o notario José Manuel Amigo Vázquez, co número douscentos sesenta e tres do seu protocolo, por Dositeo Rodríguez Rodríguez, que intervén en representación da Xunta de Galicia.
Esta fundación, ó abeiro do establecido no artigo 5 dos seus estatutos, ten por obxecto pór en marcha as accións xenéricas enunciadas no Plan de Desenvolvemento Comarcal, deseñando programas, solicitando a súa implementación ós organismos correspondentes e animando e incentivando a participación dos sectores e axentes económicos e sociais ós que vai dirixido.
Así mesmo, poderá acometer actuacións, programas, accións e proxectos que contribúan e incidan no desenvolvemento territorial, económico e social da comarca que constitúe o seu ámbito de actuación.
Por todo iso, e en virtude das competencias que me confire o artigo 34.12º da Lei 1/1983, do 22 de febreiro, reguladora da Xunta de Galicia e do seu presidente, e segundo o establecido nos artigos 8 da Lei 7/1983, do 22 de xuño, de réxime das
fundacións de interese galego, modificada pola Lei 11/1991, do 8 de novembro, e 32.3º do Decreto 248/1992, do 18 de xuño, polo que se aproba o réxime de organización e funcionamento do protectorado das fundacións de interese galego,
DISPOÑO:
Artigo único.
1. Declarar de interese galego a Fundación para o Desenvolvemento da Comarca de Noia ó cumpriren os seus estatutos as prescricións que para tal efecto sinala a vixente lexislación en materia de fundacións de interese galego.
2. Ordena-la inscrición da Fundación para o Desenvolvemento da Comarca de Noia no Rexistro de Fundacións de Interese Galego, sección da Consellería da Presidencia e Administración Pública, para os efectos constitutivos que sinala la Lei 7/1983, do 22 de xuño, de réxime das fundacións de interese galego, modificada pola Lei 11/1991, do 8 de novembro.
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 23 de abril de 1999.
Jaime Pita Varela
Conselleiro da Presidencia e Administración
Pública
ORDE do 23 de abril de 1999 pola que se declara de interese galego a Fundación para o Desenvolvemento da Comarca de Caldas e se ordena a súa inscrición no Rexistro de Fundacións, sección da Consellería da Presidencia e Administración Pública.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 07/05/1999

Con data do 22 de abril de 1999 publicouse no Diario Oficial de Galicia a orde da Consellería da Presidencia e Administración Pública, do 7 de abril de 1999, pola que se clasifica como mixta a Fundación para o Desenvolvemento da Comarca de Caldas adscribíndoa á Consellería da Presidencia e Administración Pública, que terá que exercer plenamente o protectorado sobre ela.
A fundación foi constituída en escritura pública outorgada en Caldas de Reis, o día 2 de febreiro de 1999, ante a notaria Carmen-Alicia Calaza López, co número cento corenta e nove do seu protocolo, por Dositeo Rodríguez Rodríguez, que intervén en representación da Xunta de Galicia.
Esta fundación, ó abeiro do establecido no artigo 5 dos seus estatutos, ten por obxecto pór en marcha as accións xenéricas enunciadas no Plan de Desenvolvemento Comarcal, deseñando programas, solicitando a súa implementación ós organismos correspondentes e animando e incentivando a participación dos sectores e axentes económicos e sociais ós que vai dirixido.
Así mesmo, poderá acometer actuacións, programas, accións e proxectos que contribúan e incidan no desenvolvemento territorial, económico e social da comarca que constitúe o seu ámbito de actuación.
Por todo iso, e en virtude das competencias que me confire o artigo 34.12º da Lei 1/1983, do 22 de febreiro, reguladora da Xunta de Galicia e do seu presidente, e segundo o establecido nos artigos 8 da Lei 7/1983, do 22 de xuño, de réxime das fundacións de interese galego, modificada pola Lei 11/1991, do 8 de novembro, e 32.3º do Decreto 248/1992, do 18 de xuño, polo que se aproba o réxime de organización e funcionamento do protectorado das fundacións de interese galego,
DISPOÑO:
Artigo único.
1. Declarar de interese galego a Fundación para o Desenvolvemento da Comarca de Caldas ó cumpriren os seus estatutos as prescricións que para tal efecto sinala a vixente lexislación en materia de fundacións de interese galego.
2. Ordena-la inscrición da Fundación para o Desenvolvemento da Comarca de Caldas no Rexistro de Fundacións de Interese Galego, sección da Consellería da Presidencia e Administración Pública,
para os efectos constitutivos que sinala la Lei 7/1983, do 22 de xuño, de réxime das fundacións de interese galego, modificada pola Lei 11/1991, do 8 de novembro.
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 23 de abril de 1999.
Jaime Pita Varela
Conselleiro da Presidencia e Administración
Pública
DECRETO 119/1999, do 23 de abril, polo que se declara a urxente ocupación, para efectos de expropiación forzosa, polo Concello de Paradela (Lugo), dos bens e dereitos necesarios para a realización das obras do proxecto modificado número 1 de colectores xerais e EDAR de Paradela.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 06/05/1999

O Concello de Paradela (Lugo), en sesión celebrada o día 26 de decembro de 1998, aprobou o proxecto de modificado nº 1 de colectores xerais e EDAR de Paradela e na mesma sesión acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa. O concello remitiu a documentación complementaria para a correcta tramitación do expediente con data de entrada no rexistro xeral da Consellería de Xustiza, Interior e Relacións Laborais o día 8 de abril de 1999.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable. O dito informe tivo entrada no rexistro xeral da Consellería de Xustiza, Interior e Relacións Laborais o día 7 de abril de 1999.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, porque a situación actual da rede de saneamento da vila de Paradela, provoca o vertido de augas residuais en diferentes puntos, de maneira indiscriminada e sen ningún tipo de tratamento, situación claramente contradictoria coa legalidade vixente e cos criterios de protección ambiental.
A competencia para a declaración da urxente ocupación correspóndelle ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día vintetrés de abril de mil novecentos noventa e nove,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, polo Concello de Paradela (Lugo) para efectos de expropiación forzosa, dos bens e dereitos concretados no expediente administrativo
instruído para o efecto e necesarios para a execución das obras do proxecto de modificado nº 1 de colectores xerais e EDAR de Paradela.
Santiago de Compostela, vintetrés de abril de mil novecentos noventa e nove.
Manuel Fraga Iribarne
Presidente
Jesús C.Palmou Lorenzo
Conselleiro de Xustiza, Interior e Relacións Laborais
ORDE do 12 de abril de 1999 pola que se anuncia a adxudicación de doce bolsas de estadías de persoal dos departamentos de estudios galegos de universidades de fóra da Comunidade Autónoma de Galicia e a súa colaboración en proxectos de investigación para desenvolver no Centro Ramón Piñeiro para a Investigación en Humanidades convocadas por Orde do 20 de xaneiro de 1999 (DOG número 29, do 12 de febreiro).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 06/05/1999

Con sustentación na proposta contida na acta da sesión celebrada o 8 de abril de 1999 pola comisión seleccionadora para a adxudicación de bolsas de estadías de persoal dos departamentos de estudios galegos de universidades de fóra da Comunidade Autónoma de Galicia e a súa colaboración en proxectos de investigación que se están a desenvolver no Centro Ramón Piñeiro para a Investigación en Humanidades, segundo a convocatoria anunciada pola Consellería de Educación e Ordenación Universitaria no DOG nº 29, do 12 de febreiro de 1999, e de conformidade co establecido na base terceira da referida orde de convocatoria, esta dirección xeral
RESOLVE:
Primeiro.-Conceder doce bolsas de estadías de persoal dos departamentos de estudios galegos de universidades de fóra da Comunidade Autónoma de Galicia e a súa colaboración en proxectos de investigación que se están a desenvolver no Centro Ramón Piñeiro para a Investigación en Humanidades, segundo se detallan no anexo á presente resolución.
Segundo.-De acordo co establecido na base segunda da convocatoria, a asignación mensual das bolsas ás que se refire o apartado anterior será a recollida no anexo que se xunta, coa retención fiscal que corresponda.
Terceira.-Contra a presente resolución poderase interpoñer recurso potestativo de reposición perante o conselleiro de Educación e Ordenación Universitaria no prazo dun mes contado a partir do día seguinte ó da súa publicación do DOG, segundo o disposto nos artigos 116 e 117 da Lei 4/1999 (BOE do 14 de xaneiro de 1999), ou ben directamente o recurso contencioso-administrativo, previsto na Lei 29/1998, do 13 de xullo, reguladora da xurisdicción contencioso-administrativa, perante o Tribunal Superior de Xustiza de Galicia.
Santiago de Compostela, 12 de abril de 1999.
Celso Currás Fernández
Conselleiro de Educación e Ordenación
Universitaria
Director Xeral de Política Lingüística
ANEXO
Nome e apelidos
Procedencia
Estadía
Importe/mes
Castellucci, Attilio
Roma
1-6 a 31-12
100.000
Caucci von Saucken, Jacobo
Perugia
1-9 a 31-12
100.000
Cornejo Serrano, Alex Hernan
Chile
1-7 a 30-9
120.000
Díaz López, Isabel
País Vasco
1-11 a 31-12
85.000
García Moral, Beatriz
Granada
1-7 a 31-12
85.000
Guerbek, Ekaterina
S. Petersburgo
1-5 a 30-9
120.000
Iacob, Mihai
Perugia
1-5 a 31-12
100.000
Nolasco de Macêdo, Anna Mª
Salvador de Bahia, Brasil
18-5 a 18-12
120.000
Schereiber, Elke
Heidelberg
1-10 a 31-12
100.000
De Sousa Pereira, Schirley
Fortaleza (Brasil)
5-7 a 31-12
120.000
Zernova, Elena
S. Petersburgo
20-10 a 20-12
120.000
Velasco González, Mª Mar
Madrid
1-9 a 31-12
85.000
DECRETO 120/1999, do 23 de abril, polo que se declara a urxente ocupación, para efectos de expropiación forzosa, polo Concello de Monterroso (Lugo), dos bens e dereitos necesarios para a realización das obras do proxecto de pavimentación e servicios nas rúas da vila de Monterroso.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 06/05/1999

O Concello de Monterroso (Lugo), en sesión celebrada o día 30 de xullo de 1996, aprobou o proxecto de pavimentación e servicios nas rúas da vila de Monterroso e na sesión celebrada o día 19 de decembro de 1997 acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa. O concello remitiu a documentación complementaria para correcta tramitación do expediente con data en entrada no rexistro xeral da Consellería de Xustiza, Interior e Relacións Laborais o día 16 de febreiro de 1999.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable. O dito informe tivo entrada no rexistro xeral da Consellería de Xustiza, Interior e Relacións Laborais o día 30 de marzo de 1999.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, porque é necesario dota-la rúa do largo necesario para o acceso de calquera tipo de vehículo, estando a rúa recollida nas vixentes normas subsidiarias de planeamento do Concello de Monterroso, e tendo en conta que a obra se encontra incluída no Plan de cooperación de obras e servicios municipais de 1996.
A competencia para a declaración da urxente ocupación correspóndelle ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Relacións Laborais e logo de deli
beración do Consello da Xunta de Galicia na súa reunión do día vintetrés de abril de mil novecentos noventa e nove,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, polo Concello de Monterroso (Lugo) para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto de pavimentación e servicios nas rúas da vila de Monterroso.
Santiago de Compostela, vintetrés de abril de mil novecentos noventa e nove.
Manuel Fraga Iribarne
Presidente
Jesus C. Palmou Lorenzo
Conselleiro de Xustiza, Interior e Relacións Laborais